Държавен вестник, бр. 70, 2006 г., стр. 65

Б Р О Й  70
Д Ъ Р Ж А В Е Н   В Е С Т Н И К
С Т Р .  65
В) Преизчисляване на печалбата
Оперативна печалба на А 1,5+3,9 = 5,4
Оперативна печалба на Б 2 + 2,6 = 4,6
Увеличавайки оперативната печалба на А с
5,4 ед., пазарната цена на електронния компо-
нент при продажбата ще бъде 50 + 5,4 = 55,4 ед.
Г л а в а  с е д м а
МЕТОД НА ТРАНЗАКЦИОННАТА НЕТНА
ПЕЧАЛБА
Чл. 43. Методът на транзакционната нетна
печалба съпоставя нормата на нетната печалба
по контролирана сделка, изчислена като съот-
ношение между нетната печалба и избрана база
(продажби, разходи, активи), със съпоставима-
та норма на нетна печалба, изчислена спрямо
същата база.
Чл. 44. Съпоставимата норма на нетна пе-
чалба се определя на базата на:
1. норма на нетната печалба, която същото
лице реализира при съпоставими сделки с неза-
висими лица; или
2. норма на нетната печалба, която независи-
ми лица реализират при съпоставими сделки.
Чл. 45. Методът на транзакционната нетна
печалба се прилага в случаите на сделки, които
не са свързани с използването на уникални или
високостойностни активи, и съпоставимостта,
установена по чл. 8, не позволява прилагането
на метода на сравнимите неконтролирани цени,
метода на пазарните цени и метода на увеличе-
ната стойност.
Чл. 46. (1) При прилагане на метода на
транзакционната нетна печалба се извършват
корекции по чл. 11 с цел елиминиране на раз-
личията между нормата на нетна печалба по
контролираната и съпоставимата неконтро-
лирана сделка.
(2) Различията в сравняваните сделки се ус-
тановяват въз основа на онези от следните фак-
тори, които влияят върху нормата на нетна
печалба:
1. структура на разходите (отчита се влияни-
ето на фактори, като морално и физическо из-
хабяване на машините и съоръженията и др.);
2. стопански опит, който зависи от фазата на
жизнения цикъл на предприятието (стартира-
що предприятие или предприятие, утвърдено
на пазара);
3. управленска ефективност (отчита се вли-
янието на нивото и обхвата на материални-
те запаси, административните разходи и др.);
4. географски пазар, на който се реализира
продуктът или услугата или на който сравнява-
ните лица изпълняват основната си функция;
5. структура на използваните активи (като
съотношение материални и нематериални ак-
тиви);
6. мащаб на дейността;
7. жизнен цикъл на продукта или дейността;
8. условия на сделката;
9. оперативни разходи;
10. значителни различия в размера на нетна-
та печалба при сравняваните лица.
11. конкурентна позиция;
12. наличие на продукти-заместители;
13. продуктова диференциация;
14. други фактори от значение за установя-
ване на нетната печалба.
Чл. 47. При изчисляване на нормата на нет-
ната печалба на свързаното лице се прилагат
съответно разпоредбите по чл. 39.
Чл. 48. При анализа на съпоставимостта по
отношение на нормата на нетната печалба може
да се извърши анализ за период от няколко
години с цел отчитане на ефекта на жизнения
цикъл на продуктите или краткосрочните ико-
номически условия.
Чл. 49. (1) При прилагане на метода на
транзакционната нетна печалба, когато реди-
цата от пазарни стойности се състои от резул-
тати от неконтролирани сделки, за които не е
постигната достатъчна степен на съпостави-
мост, такава редица от пазарни стойности се
стеснява чрез прилагане на метода на интер-
квартилен обхват.
(2) Методът на интерквартилния обхват се
прилага, като редицата от пазарни стойности
се стеснява между 25-ия и 75-ия процентил от
резултатите, получени от съпоставимите не-
контролирани сделки. Двадесет и петият про-
центил е най-ниската стойност от коригирана-
та редица от стойности, така че поне 25 % от
общия брой на получените резултати са под
тази стойност. Когато 25 % от резултатите е
цяло число, 25-ият процентил се изчислява като
средноаритметично от най-високата стойност
от изключените резултати и следващата по
големина стойност. Седемдесет и петият про-
центил се изчислява аналогично.
Чл. 50. Когато резултатът от контролирана-
та сделка попада извън редицата от пазарни
стойности, включително след прилагането на
чл. 49, се извършва приравняване на този ре-
зултат спрямо точка от редицата, която отразя-
ва факти и обстоятелства, съответстващи в най-
голяма степен на условията при контролирана-
та сделка. Ако такава точка не може да бъде
установена, приравняването се извършва спря-
мо медианата на стойностите в редицата.
Примери към глава седма:
Пример 1: А е производител на потребител-
ски стоки, които се пласират на световния па-
зар. Б е компания, изцяло притежавана от А,
която дистрибутира произвежданите от А сто-
ки на пазара на държава Х под търговската
марка на А.
Клиенти на Б са големи търговци на едро. А
не продава стоките на независими дистрибуто-
ри. Подобни стоки се произвеждат и от други
лица, но никои от тях не се доставят на незави-
сими компании.